b'\n_START_ARTICLE_\nFilippo Taglioni\n_START_SECTION_\nBiografija\n_START_PARAGRAPH_\nFilippo Taglioni gim\xc4\x97 Milane, Italijoje. Septyniolikos met\xc5\xb3 debiutavo Pizos mieste, atlikdamas moter\xc5\xb3 vaidmenis. Iki darbo Pary\xc5\xbeiaus operoje (iki 22 met\xc5\xb3) Filippo Taglioni \xc5\xa1oko daugelyje kit\xc5\xb3 Italijos miest\xc5\xb3. \xc5\xa0oko Karali\xc5\xa1kajame \xc5\xa0vedijos baleto teatre. Ten 1803 m. susipa\xc5\xbeino ir ved\xc4\x97 Sophie Karsten, garsaus \xc5\xa1ved\xc5\xb3 operos dainininko Christoffer Christian Karsten ir lenk\xc5\xb3 aktor\xc4\x97s Sophie Stebnowska dukr\xc4\x85. Jie susilauk\xc4\x97 dviej\xc5\xb3 vaik\xc5\xb3, Marie Taglioni ir Paul Taglioni, kurie abu tapo \xc5\xa1ok\xc4\x97jais. Kelerius metus Filippo Taglioni su \xc5\xa1eima gyveno Vienoje bei Vokietijoje. Nor\xc4\x97damas i\xc5\xa1vengti Napoleono kar\xc5\xb3 pavojaus Filippo Taglioni su \xc5\xa1eima persik\xc4\x97l\xc4\x97 \xc4\xaf Pary\xc5\xbei\xc5\xb3. Nuo persik\xc4\x97limo \xc4\xaf Pranc\xc5\xabzij\xc4\x85 Filippo Taglioni \xc5\xa1oko ir dirbo choreografu visoje Europoje, daugiausiai Italijoje, Austrijoje, \xc5\xa0vedijoje, Danijoje ir Vokietijoje. Galiausiai buvo pakviestas apsigyventi ir dirbti Theater am K\xc3\xa4rntnertor, Vienoje. \xc4\xaesik\xc5\xabr\xc4\x99s parsive\xc5\xbe\xc4\x97 ir dukr\xc4\x85 Marie Taglioni, kuri Pary\xc5\xbeiuje mok\xc4\x97si baleto. Tapo jos mokytoju. Su pasirodymais abu apkeliavo Europ\xc4\x85 ir Rusij\xc4\x85. Sulauk\xc4\x99s vyresnio am\xc5\xbeiaus Filippo Taglioni tapo ekscentri\xc5\xa1ku ir nenusp\xc4\x97jamu, bei ilgainiui, d\xc4\x97l neproting\xc5\xb3 spekuliacij\xc5\xb3, prarado vis\xc4\x85 turt\xc4\x85. Filippo Taglioni mir\xc4\x97 Komo mieste, Italijoje.'